OzLabs/hebrew-wiki-articles huggingface dataset:
פלוגת סיור

ההאמר שמהווה את כלי הרכב העיקרי של יחידות הסיור הסדירות בצה"ל, נחשב לכלי רכב בעל עבירות גבוהה, חזק ויציב, שיכול לשאת ציוד רב.
[[לוחם פלס"ר שריון באימון צה"לי]]
ג'פ"ס: ג'יפ סיור קל. רכב הסיור של פלוגות הסיור הסדירות בעבר ושל פלוגות הסיור במילואים.
בצה"ל, פלוגת סיור (בראשי תיבות: פלס"ר) היא פלוגה המתמחה בסיור, ניווט, תצפית, ניתוב והכוונה, וכן בגילוי ואיתור חומרי לחימה כימיים. מטרתה המקורית לתת שירותים בתחומים אלו ברמת החטיבה, לספק מודיעין טקטי, ולהוביל כוחות לוחמים, דרגים ולוגיסטיקה מנקודה לנקודה. הפלוגה כפופה לגדוד הסיור אך לפעמים מקבלת פקודות ישירות ממפקדת החטיבה. בחי"ר הסדיר לאחר ארגון מחדש, היחידה כפופה לגדוד הסיור החטיבתי. בחה"ן, קיימות בכל גדוד מחלקות סיור (מחס"ר) כמקבילות לפלוגות הסיור בצה"ל.

== היסטוריה ==
לכל חטיבה בחיל הרגלים קיימת פלוגה כזו. פלוגת הסיור מהווה את הכוח הלוחם האיכותי ביותר של החטיבה ומתמחה במשימות ממוקדות שבהן קיים סיכוי גבוה למפגש עם האויב. כלי הרכב של הסיור מורכב בסדיר בדרך כלל מהאמרים, ואילו במילואים בדרך כלל מרכבי שטח המיועדים לסיור. יחידות הסיור מצוידות גם באמצעי תצפית שונים, ויש להן יכולת הסוואה בשטח. כלי הרכב פתוחים כדי לאפשר יכולת תצפית על השטח, כדי להקטין את בולטותו של הרכב בשטח, וכדי לאפשר תפעול כלי נשק באופן גמיש.

פלוגות סיור קיימות בחי"ר במסגרת גדוד סיור חטיבתי, המורכב גם מפלוגת נ"ט (פלנ"ט), ופלוגת הנדסה וחבלה (פלחה"ן).

מסיבה זו, מסלול ההכשרה הוא ארוך ומפרך יותר מיחידות רגילות, ומכיל ניווטים, קורס טרור, קורסי סיור, אימוני לחימה מסורתיים ומורכבים ועוד. בשנות הלחימה האחרונות עוסקים חיילי הפלס"ר במלחמה בטרור. יש בצה"ל הקובלים על כך שפלס"רי החי"ר נשאבו לפעילות מיוחדת ואיכותית, ואיבדו את מטרתם המקורית לתת שירותי סיור, ניווט ומודיעין לחטיבה כולה.

השירות בפלס"ר הוא התנדבותי. לפלס"ר המכונה גם סיירת בצירוף שם החטיבה, מתקבלים דרך גיבוש יחידות חטיבתיות, הנערך סמוך לגיוס.

הגוף האחראי על הכשרה מקצועית ליחידות הסיור הצה"ליות, הוא בבית הספר לאיסוף קרבי (בעבר מו"ס), שם היחידות עוברות קורסים ורענונים בתחומי המודיעין והסיור.

מכיוון שפלוגת הסיור מסיירת סביב החטיבה ואף נמצאת קדימה לה, רמת החיכוך שלה עם האויב גבוהה יותר מהכוחות הלוחמים, מה שמגדיל את הסיכויים של אנשיה להפגע. כך, לדוגמה, במלחמת יום הכיפורים חלק גדול מפלס"ר חטיבה 7 וקציניה נפגע, מה שהביא לפירוקה בהמשך.

== פלוגות סיור בצה"ל ==
* סיירות חטיבתיות בחטיבות חי"ר:
** סיירת צנחנים: פלוגת הסיור של חטיבת הצנחנים
** סיירת גולני: פלוגת הסיור של חטיבת גולני
** סיירת גבעתי: פלוגת הסיור של חטיבת גבעתי
** סיירת נח"ל: פלוגת הסיור של חטיבת הנח"ל
**סיירת חרוב: פלוגת הסיור של חטיבת כפיר
* סיירות חטיבתיות בחטיבות שריון (פלס"ר שריון):
**מחלקות סיור בגדודי חה"ן
*סיירות חטיבתיות שפורקו:
**יחידה 30: פלוגת הסיור של חטיבת הנגב
**פלס"ר 7: פלוגת הסיור הרגלית של חטיבה 7
** פלס"ר 401: פלוגת הסיור הרגלית של חטיבה 401

<gallery>
קובץ:Para6-1-.png|סיכת סיירת צנחנים
קובץ:Sayeret-golani-TEG.jpg|סיכת סיירת גולני
קובץ:Saeret givaty.png|סיכת סיירת גבעתי
קובץ:Palsaron.jpg|שמאל|סיכת לוחם סיור שריון (פלס"ר 7) - לשעבר 
קובץ:IDF Palsar 401 old.jpg|שמאל|סיכת פלס"ר 401 - לשעבר 
</gallery>

קטגוריה:חיל הרגלים הישראלי
שוק אפור (לסחורות)

שוק אפור לסחורות הוא הפצתה של סחורה דרך ערוצי הפצה שלא אושרו או יועדו על ידי היצרן.

המוצרים בשוק האפור חוקיים, דבר המבדיל בין השוק האפור לשוק השחור. יחד עם זאת, המוצרים נמכרים בערוצי הפצה לא שגרתיים על ידי חברות שאין להן התקשרות עסקית עם היצרן. תופעה זו מתרחשת לעיתים כאשר מחירו של פריט גבוה במידה ניכרת ממחירו במדינה אחרת. לרוב מדובר במוצרי צריכה שוטפים כגון סיגריות ומוצרי חשמל. קבלנים קונים את המוצר במקום זול, בקמעונאות או בסיטונאות, מייבאים את המוצר באופן חוקי לשוק היעד ומוכרים את המוצר במחיר שמספק להם רווח, אך נמוך ממחירי השוק הרגילים.

לעומת זאת, ייבוא של מוצרים מוגבלים מבחינה חוקית כגון תרופות מרשם או כלי נשק יסווגו כפעילות בשוק השחור; וכך גם הברחה של סחורה למדינת היעד במטרה להימנע מתשלומי מיסים או מכסים.

בשוק ניירות הערך, למושג "שוק אפור" משמעות שונה. המושג מתייחס לקנייה ומכירה של ניירות ערך אשר יונפקו בעתיד ואשר עדיין לא הופצו. תופעה זו מתרחשת מספר ימים לפני מכירה פומבית של איגרות חוב ממשלתיות כאשר מסחר זה משפיע על כמות ניירות הערך שיונפקו. 

==השלכות השוק האפור==
הצד אשר חושש מפני נזקיו של השוק האפור כולל, בדרך כלל, סוכנים ויבואנים מורשים, או הקמעונאיים, בשוק היעד. לרוב מדובר בחברת הבת הארצית של חברת היצרן, או בחברה קשורה, לה שמורים הסימנים המסחריים המקומיים של היצרן; תביעות קפדניות של חוקי הסימן המסחרי מונעים פרסום המוצרים בשוק האפור, ולכן גם מסייעים להרתיע את הקונים משוק זה. כמו כן, ניתן להשתמש בחוקים מקומיים (או דרישות הלקוחות) הנוגעים להפצה ואריזה של מוצרים (כגון שפת התוויות, האזהרות והוראות השימוש, יחידות מדידה, ופירוט תזונתי של דבר מאכל) כדי להרתיע קונים מלקנות בשוק האפור.

בנוסף, מרבית היצרנים יסרבו לכבד את תעודת האחריות של מוצר שנרכש בשוק האפור, בטענה שהמחיר הגבוה בשוק הרגיל מייצג את רמת השירות הגבוהה המוענקת לרוכשים. תופעה זו ניכרת בעיקר בשוק מוצרי החשמל. ישנם יצרנים הנותנים לדגם מסוים מספרי דגם שונים במדינות שונות, כדי להבדיל בין הדגמים על-פי השווקים להם הם מיועדים. 

התפתחות הקודים האזוריים בתקליטורי DVD הוא דוגמה ליישום טכנולוגי, המיועד להגביל את זרימת המוצרים בין שווקים לאומיים.

==ראו גם==
* שוק שחור
* השוק האפור להלוואות

==קישורים חיצוניים==

קטגוריה:סחר בין-לאומי
אפור
דגל טריטוריית הבירה האוסטרלית

דגל טריטוריית הבירה האוסטרלית אומץ רשמית על ידי האספה המכוננת של טריטוריית הבירה האוסטרלית בשנת 1993.

==תיאור הדגל==
דגל טריטוריית הבירה שונה מדגלי אחרים של מדינות אוסטרליה בכך שהדגל אינו גרסה של הנס הכחול. הדגל דומה בעיצובו לדגל הטריטורייה הצפונית.
צבעי הדגל הם צבעי העיר קנברה - כחול וזהב.

בצד הנס של הדגל (הצד של התורן עליו מונף הדגל) מתואר הצלב הדרומי בלבן על רקע כחול, ובמרכז הדגל, על רקע מוזהב, מופיע סמל הטריטוריה.

הדגל עוצב על ידי איבו אסטין.

==היסטוריה==
על אף שטריטוריית בירת מדינת אוסטרליה נוסדה בשנת 1911, ניתן לה שלטון עצמי רק בשנת 1989, ורק אז הוחלט כי לטריטורייה צריך להיות דגל. בשנים 1988 ו-1992 נערכו תחרויות בין אומנים לקביעת הדגל, והדגל הזוכה בתחרויות (הדגל הנוכחי) אומץ רשמית על ידי האספה המחוקקת של הטריטוריה בשנת 1993.

==ראו גם==
* דגלי אוסטרליה

==קישורים חיצוניים==
*
*[https://web.archive.org/web/20130504210215/http://www.cmd.act.gov.au/__data/assets/pdf_file/0020/114815/flag-guidelines.pdf הנחיות לשימוש בדגל טריטורייה הבירה האוסטרלית] 
* [http://www.ausflag.com.au/australian_capital_territory.asp טריטוריית הבירה האוסטרלית] באתר Ausflag 

בירת אוסטרליה
קטגוריה:טריטוריית הבירה האוסטרלית: סמלים לאומיים
טריטורית הבירה האוסטרלית
קטגוריה:ברבורים בתרבות
טריטורית הבירה האוסטרלית
קפא

קַפָּא (אות גדולה: <math>\ \Kappa</math>, אות קטנה: <math>\ \kappa</math>) היא האות העשירית באלפבית היווני.

בספרות יווניות האות שקולה כנגד המספר 20.

האות קפא נהגית ככ"ף דגושה (/k/ :IPA). 

האות מוכרת בתוך הצמד phi beta kappa אשר משמש שמו של חברת מופת אקדמית. 

==משמעויות האות <math>\ \kappa</math>==

* במתמטיקה, <math>\ \kappa</math> מייצגת את עקום קפא.
* בפיזיקה מייצגת האות את קבוע הדיפוזיה, בעיקר במשוואה הדיפרנציאלית המתארת תהליך זה.
* באסטרונומיה על מנת לציין את הכוכב העשירי בבהירותו במערכת כוכבים.

==קישורים חיצוניים==

קטגוריה:אותיות ביוונית
קטגוריה:20 (מספר)
יוטא

יוטא (אות גדולה: Ι, אות קטנה: ι) היא האות התשיעית באלפבית היווני.

בספרות יווניות האות שקולה כנגד המספר 10.

האות מייצגת את צליל החיריק.

==משמעות האות==

בנצרות קיבלה האות משמעות של דבר קטן וחסר חשיבות לכאורה, אשר לקיומו או היעדרו קיימת משמעות. משמעות זו מקורה בספר הבשורה על-פי מתי פרק 5, פסוק 18:

הפסוק הפך לבעל חשיבות שכן בעקבותיו ניתנה החלטת ניקיאה הדנה במהותו של השילוש הקדוש - מחלוקת שכל כולה הסתכמה בהבדל בין מילה יוונית בה מופיעה האות למילה בה אינה מופיעה, שכן המשמעויות השונות שנוצרו בשל היעדר האות השפיעו על מעמדו של ישו בשילוש הקדוש.
שתי המילים שעליהן נסב הוויכוח היו Homoiousios ו- Homoousios.

בהקשר הזה נוצר גם הביטוי האנגלי :"not one iota of difference", הדומה למונח העברי "קוצו של יו"ד".

במתמטיקה האות יוטא מייצגת :״היחיד״ כלומר : <math>\iota n \in A . \psi (n)</math> מסמל הn היחיד ששייך לA ומקיים פסי. זה נקרא: ״כתב יוטא״.

==התפתחות האות Ι==

מקורה של האות באות הפיניקית/שמית יוד. מהאות הזאת התפתחו האותיות הלטיניות I ו-J, וכמו כן גם האותיות הקיריליות І ו-Ї.

==ראו גם==
* יוטא סובסקריפטום

==קישורים חיצוניים==

קטגוריה:אותיות ביוונית
יהדות מולדובה

כתובה ממולדובה
רפובליקת מולדובה הנוכחית הייתה בעבר חלק מנסיכות מולדובה ולאחר המלחמה העות'מאנית-רוסית סופחה לאימפריה הרוסית ונקראה בשם בסרביה. לאחר המהפכה הבולשביקית סופח החבל לרומניה ובעקבות הסכם ריבנטרופ–מולוטוב עבר לשליטת ברית המועצות, שהפכה אותו לאחת מ-16 הרפובליקות שלה. במשך הדורות הושפעה הקהילה היהודית של החבל מהעם ששלט בו, לעיתים הרומנים ולעיתים הרוסים.

רבים מיהודי בסרביה חיו בעיר הבירה, קישינב. יהדות קישינב הוקמה כבר במאה ה-18 ובסוף המאה ה-19 כללה כ-50,000 יהודים, שהיו כמעט מחצית מאוכלוסיית העיר. יהודים חיו גם בעיירות בסרביה וביישובים חקלאיים, בהם עסקו בעבודת האדמה, כפי שתיאר אותם ביצירותיו הסופר שמואל-לייב בלנק. בשנת 1897 התגוררו בבסרביה כ-226 אלף יהודים, מסך אוכלוסייה של כ-2 מיליון.

בתחילת המאה ה-20 נערכו בקישינב שני פוגרומים שהשפיעו רבות על יהדות מזרח אירופה בכלל ויהדות מולדובה בפרט. הפוגרום הראשון התרחש ב-6 באפריל 1903 ובו נרצחו 49 יהודים ועוד מאות יהודים אחרים נפצעו. הפוגרום השני התרחש ב-19 באוקטובר 1905 ובו נרצחו 19 יהודים. פרעות אלו מכונות פרעות קישינב. שני הפוגרומים גרמו לבריחה גדולה של יהודים ממולדובה, חלקם למערב אירופה ולארצות הברית וחלקם לארץ ישראל במהלך העלייה השנייה. בעקבות הפוגרומים כתב חיים נחמן ביאליק את הפואמות על השחיטה ובעיר ההרגה.

אחרי מלחמת העולם הראשונה צורפה מולדובה לרומניה, ומספר היהודים בה גדל מאוד, למורת רוחם של הרומנים. לפני מלחמת העולם השנייה אולצו הרומנים לוותר על חבל ארץ זה לברית המועצות. הוויתור היה טראומתי עבור הרומנים והם האשימו את היהודים באהדה לקומוניזם ובתככים שגרמו לאובדן מולדובה. כאשר פלשו הגרמנים יחד עם הרומנים למולדובה במלחמת העולם השנייה הועבר השלטון למשטר הרומני הפשיסטי. בימים הראשונים של המלחמה נרצחו יהודים רבים מאוד בידי הצבא הרומני ולאחר מכן הגלו הרומנים את היהודים ששרדו לטרנסניסטריה, שם מתו רבים מרעב וממחלות, חלקם נלקחו לעבודות כפייה וכשכבר לא היו צריכים אותם, הרגו אותם.

תחת השלטון הסובייטי סבלו היהודים הדתיים מדיכוי על רקע אמונתם, כמו המאמינים של הדתות האחרות בברית המועצות הקומוניסטית.

בשנת 1992, נעשו מאמצים להעלאת יהודים שישבו במולדובה ומתחילת שנות ה-90 עלו ממולדובה לישראל כ-42,000 יהודים.

כיום יש במולדובה כ-31,000 יהודים אך המספר אינו מדויק בשל ההגירה ממולדובה לרוסיה, ארצות הברית, רומניה וישראל וכן בשל השאלה מיהו יהודי בהתייחס לצאצאי נישואי תערובת.

לרב הראשי של מולדובה מונה בשנת 1989 שליח חב"ד הרב זלמן טוביה הכהן אבלסקי. לאחר פטירתו של הרב אבלסקי, התמנה בנו הרב יוסף יצחק אבלסקי מטעם כלל הקהילות לרב הראשי למדינה.

==קישורים חיצוניים==
* [http://www.chabad.md/ אתר חב"ד של הקהילה היהודית במולדובה]
* [https://www.facebook.com/JCM.md/ קהילת יהודי מולדובה] בפייסבוק
* [https://www.jcm.md/ קהילת יהודי מולדובה] 
* 

*
מולדובה
מולדובה
מולדובה
הג'רמס

הג'רמס (The Germs, בעברית: החיידקים) הייתה להקת פאנק רוק אשר הוקמה בשנות ה-70 המאוחרות.
== היסטוריה ==
הלהקה הוקמה בלוס אנג'לס שבמדינת קליפורניה בארצות־הברית. חבריה המקוריים היו פול בים (שכינה עצמו מאוחר יותר בובי פין, ולבסוף דרבי קראש) וג'ורג' רוטנברג (שכינה עצמו מאוחר יותר פאט סמיר). נגן הבס הראשון, דינקי, הוחלף כעבור זמן קצר בלורנה דום, ואילו בעמדת המתופף שימשו בזה אחר זה מישל בר, דוטי דיינג'ר, דונה ריה ודון בולס.

הלהקה הוציאה אריך נגן אחד בשנת 1979, בשם (GI). הלהקה התפרקה זמן קצר לאחר מכן, ושנה אחר-כך קראש התאבד.
בשנות התשעים ניגן פיט סמיר כגיטריסט נוסף בלהקת נירוונה.

== ראו גם ==
* שקיעת תרבות המערב

==קישורים חיצוניים==

קטגוריה:להקות רוק אמריקאיות
קטגוריה:להקות פאנק (Punk)
קטגוריה:רביעיות מוזיקליות
מגדל סקיי

מגדל סקיי (באנגלית: Sky Tower) הוא מגדל תקשורת, הממוקם במרכז העסקים הראשי של אוקלנד, שבניו זילנד.

מקומת הקרקע ועד לקצהו של התורן מפרידים 328 מטר, דבר שעושה את המגדל למבנה הגבוה ביותר בחצי הכדור הדרומי. המבנה הוא חלק מקזינו SKYCITY Auckland.

בניית המגדל החלה בשנת 1995 והוא נפתח לאחר שנתיים ו-9 חודשים, ב-3 במרץ 1997. 15,000 מטר מעוקב של בטון, 2,000 טונות של פלדה מחוזקת, ו-660 טון של פלדה מבנית שימשו לבניית המגדל. התורן לבדו שוקל למעלה מ-170 טון.

המגדל מושך כ-600,000 מבקרים בשנה.

בנוסף לשימוש המגדל לתצפית ובידור, המגדל משמש לתקשורת, ולשידור עם APE (Auckland Peering Exchange) שממוקמת בקומה 48. כמו כן קבוצה של שדרני רדיו חולקת משדר FM במגדל, ול-TV3 ול-TV4 יש משדר משני במגדל. החלק העליון של המגדל מכיל מסעדה מסתובבת ומספר עמדות תצפית.

== קישורים חיצוניים ==

* 

קטגוריה:מגדלי תקשורת
קטגוריה:אוקלנד (ניו זילנד): גורדי שחקים
בית הספר וורטון

וורטון (באנגלית: The Wharton School) הוא בית ספר אמריקאי למנהל עסקים, השייך לאוניברסיטת פנסילבניה. בית הספר נוסד בשנת 1881 על ידי ג'וזף וורטון, שקיווה שבוגריו יהוו "עמודי תווך" בתחומם במישור הציבורי והפרטי. וורטון הוא בית הספר למנהל עסקים הוותיק בעולם ונחשב לאחד מהמובילים בעולם בתחומו. מוסד זה הניב את כמות הבוגרים המילארדרים הגדולה ביותר בארצות הברית. <ref></ref><ref></ref>

נכון לשנת 2005, מציע בית הספר תוכניות בלימודי ראיית חשבון, מדיניות ציבורית, מימון, ניהול מערכות בריאות, ביטוח וניהול סיכונים, אתיקה עסקית, ניהול, שיווק, תפעול וניהול מידע, נדל"ן וסטטיסטיקה. בבית הספר לומדים כ-2340 סטודנטים לתואר ראשון וכ-1690 סטודנטים במסלולי תואר מוסמך במנהל עסקים (MBA). לוורטון גם תוכנית לדוקטורט (PhD). בוורטון מועסקים כ-300 חברי סגל במשרה מלאה. 

כל הסטודנטים ל-MBA נדרשים לעבור תקופת "טרום-לימודים" על מנת להביאם לרמת ידע מינימלי נדרשת. בתקופה זו לומדים הסטודנטים חשבונאות ומימון, מיקרו-כלכלה, סטטיסטיקה וניתוח פיננסי. כמו כן, נערכים קורסים בהיסטוריה עסקית, שפות וסמינרים בנושא מיומנויות תקשורת, מחשוב, סחר וניהול קריירה. התלמידים במסלול תואר מוסמך במנהל עסקים בוחרים בשנת הלימודים השנייה שלהם אחת מ-18 התמחויות שונות שמציע בית הספר, או אופציה לשלב שתי התמחויות שונות.
במשך השנים האחרונות דורג וורטון על ידי גופים שונים במקום הראשון מבין כל תוכניות תואר מוסמך במנהל עסקים המובילות בארצות הברית.

== בוגרי בית הספר ==
* דונלד טראמפ - נשיא ארצות הברית ואיל-הון. 
* וורן באפט - איל-הון אמריקני המתמחה בהשקעות ומדורג במקום השלישי בטבלת עשירי העולם. 
* אילון מאסק - מייסד SpaceX, PayPal, טסלה מוטורס, ועוד. 
* לאונרד לאודר - איל-הון אמריקני. 
* סונדאר פיצ'אי - מנכ"ל חברת גוגל. 
*רות פורת - CIO חברת אלפאבית (גוגל).
*נאסים טאלב - מפתח תאוריית הברבור השחור
לוורטון למעלה מ-81,000 בוגרים מ-140 מדינות והם מקיימים ארגוני בוגרים פעילים

== קישורים חיצוניים ==
* 

* [http://aringo.co.il/Wharton_MBA.htm תהליך הקבלה לוורטון]
* [http://www.idc.ac.il/heb/portal/showNews.asp?messageID=2697 שיתוף הפעולה וורטון והמרכז הבינתחומי הרצליה]

== הערות שוליים == 

*
קטגוריה:ערכים שבהם תבנית בריטניקה אינה מתאימה
קטגוריה:אוניברסיטת פנסילבניה
קטגוריה:פילדלפיה: אוניברסיטאות ומכללות
וורטון
איזדדואר

אִיזְדָדוּאַר (או דארא), היא בתו של מלך הסאסאנים (המלך ח'וסרו השני או המלך יזדגרד השלישי - מלכם האחרון), שהייתה שבויה בידי המוסלמים. היא ניתנה על ידי הח'ליף עלי בן אבי טאלב לראש הגולה בבבל - בוסתנאי בן חנינאי, אשר גייר אותה ונשא אותה לאשה. בין צאצאיה לצאצאי שתי נשותיו האחרות של בוסתנאי היו מחלוקות על ראשות הגולה. הפולמוס סביב מעמדם ההלכתי של בני איזדדואר נמשך זמן רב, וגאוני בבל נדרשו לעסוק בפרשה זו פעמים רבות. בדרך כלל נטו גאוני בבל לראות בצאצאיה יהודים כשרים ולא בני שפחה ובסופו של דבר קיבלו צאצאי איזדדואר שוויון זכויות גמור, ואף בא מיוצאי חלציהם ראש גולה.

==צאצאיה והפולמוס סביב מעמדם==
משמת בוסתנאי, התפרסם הסכסוך על הירושה ועל מעמד הילדים בני הנוכרית. בני איזדדואר טענו שהם יורשים שוים לאחיהם, ואילו בני היהודייה טענו שבניה של איזדדואר הם עבדים בני שפחה - חלק מהרכוש שבני היהודיות יורשים מאביהם בוסתנאי. במשך שנים התייחסו חסדאי ובראדוי, בני אשתו היהודייה של בוסתנאי, לבני איזדדואר כבני שפחה. היחס כלפי בני איזדדואר נמשך גם בימיהם של צאצאי חסדאי ובראדוי.

גאון סורא, רב שמואל גאון (ד'ת"צ-ד'תק"ח, 730-748), הכשיר את בני איזדדואר, שהריאדא וגדדנשאה כיהודים כשרים לכל דבר. גאונים נוספים סמכו ידיהם על פסק זה, במהלך הדורות שלאחר מכן. רב חנינאי כהנא בר רב הונא, גאון סורא (משנת ד'תקכ"ט - 769), השיא את בתו לנכדו של שהריאדא בן איזדדואר, ובכך ניתן תוקף נוסף ופרסום רב לפסק הגאונים שהכשירו את בני איזדדואר. הגאונים הניחו שאדם חכם ושומר תורה ומצוות כבוסתנאי לא היה בא על שפחה מבלי לשחררה קודם לכן, ולשאת אותה בהיתר. מקרה זה הפך לתקדים הלכתי שנעשה בו שימוש בדיון על הכלל: "אין אדם עושה בעילתו בעילת זנות", ולמסקנות יש חשיבות הלכתית עד ימינו בעניין משמעותם של נישואים אזרחיים.

לאחר מות ראש הגולה חנניה בן דוד, מינו הגאונים את מר זכאי בר אחונאי, מצאצאי שהריאדא בן איזדדואר, לראש הגולה. על המינוי ערער רב נטרונאי בר חביבאי, ממשפחת חסדאי, אבל חכמי ישיבות סורא ופומבדיתא תמכו במר זכאי, ורב נטרונאי בר חביבאי עזב את בבל והיגר לספרד.

==קישורים חיצוניים==
* י. ד. אייזנשטיין, [http://www.daat.ac.il/daat/history/tkufot/bustenay-2.htm מעשה בוסתנאי ובת המלך באוצר מדרשים]
* 

== הערות שוליים ==

קטגוריה:גרים
קטגוריה:יהדות בבל
סופיה פולגאר

סופיה פולגאר (בהונגרית: Polgár Zsófia; 2 בנובמבר 1974, בודפשט) היא שחמטאית הונגרית-ישראלית בדרגת אמן בינלאומי.

==ביוגרפיה==
נולדה בהונגריה ללאסלו פולגאר וקלרה פולגאר. אביה אימן אותה ואת שתי אחיותיה, הבכורה סוזן והצעירה יהודית פולגאר, והן הפכו לילדות פלא בשחמט. הוא אף לימד אותן את השפה הבינלאומית אספרנטו.

ב-7 בפברואר 1999 התחתנה עם רב-האמן הישראלי, ד"ר יונה קוסאשווילי, ועלתה לישראל. לזוג שני ילדים ילידי ישראל. אחד מהם, יואב, השתתף בעונה הרביעית של נינג'ה ישראל<ref></ref>. בהמשך עברה עם משפחתה לקנדה, שם עבד קוסאשווילי כאורתופד מנתח, ולאחר מכן חזרה לגור בראשון לציון שבישראל.

בשיאה דורגה פולגאר במקום השישי בין השחמטאיות בעולם. פרשה משחמט תחרותי ביולי 2010.

בנובמבר 2016 ערכה משחק סימולטני בכנסת ישראל.

== תחרויות ==
התחרות הזכורה ביותר של פולגאר הייתה 'טורניר רומא' בשנת 1989, בו זכתה עם 8.5 נקודות מתוך 9 בעודה בת 14 בלבד.

פולגאר ייצגה את הונגריה ב-4 אולימפיאדות שחמט.

{| class="sortable" border="1" cellspacing="0" cellpadding="1" width="70%"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום
|-
|| 1988||עת ||2345 ||4.5 מ-7||3+ 3= 1-||64.3|| 1 קבוצתי
|-
|| 1990||3||2425 ||11.5 מ-13||11+ 1= 1-||88.5|| 1 קבוצתי, 2 ו-1 אישי
|-
|| 1994||2||2450 ||12.5 מ-14||11+ 3= 0-||89.3|| 2 קבוצתי, 1 אישי
|-
|| 1996||1||2480 ||10 מ-14||7+ 6= 1-||71.4|| 5 קבוצתי, 3 אישי
|-
|}

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחמטאים יהודים הונגרים
סופיה
קטגוריה:עולות בשנות ה-1990
קטגוריה:עולים בשנות ה-1990
קטגוריה:אמנים בין-לאומיים ישראלים
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:אמנים בין-לאומיים לנשים
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:שחמטאיות ישראליות
קטגוריה:שחמטאיות הונגריות
קטגוריה:ישראליות שהיגרו לקנדה
קטגוריה:ישראלים שהיגרו לקנדה
קטגוריה:ספורטאיות יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:ישראליות שנולדו ב-1974
קטגוריה:ישראלים שנולדו ב-1974
סינאיה

סינאיה (ברומנית: Sinaia) היא עיר קיט ברומניה, בעמק הפרחובה, במחוז פרחובה, במרחק של כ-60 ק"מ מהעיר פלוישט ו-35 ק"מ מהעיר ברשוב.

סינאיה ממוקמת על מורדות הרי בוצ'ג'י (Bucegi) בגובה שבין 798 ובין 1,055 מטר מעל פני הים. סביב העיר רואים את המורדות המיוערים של ההרים פורניקה (Furnica, "הנמלה"), זגרבורה (Zgarbura), קולצי לוי ברבש (Colţii lui Barbeş, "הניבים של המזוקן") וקולמאה איזבורולוי (Culmea Izvorului, "פסגת המעיין"). במרחק של 125 קילומטרים נמצאת עיר הבירה, בוקרשט ובמרחק של 106 ק"מ – נמל התעופה הבינלאומי בוקרשט אנרי קואנדה (עד 2004 נקרא "נמל התעופה בוקורשטי-אוטפני").

האטרקציות התיירותיות העיקריות הן: ארמון פלש ששימש למגורי הקיץ של המלך קרול הראשון מלך רומניה, מנזר סינאיה והקזינו המקומי.

העיר סינאיה קרויה על שם הר סיני. מייסד העיר, הספטאר מיכאיל קנטקוזינו, אחיו של השליט שרבאן קנטקוזינו, שערך מסע לארץ הקודש וביקר בהר סיני, במנזר סנטה קתרינה, בנה מנזר לזכר מסעו וחזרתו בשלום בשנת 1690 ומסביב למנזר התפתחה העיר.

==ערים תאומות==
* 
* 
* 
* 

==קישורים חיצוניים==

* 
* [http://www.infosinaia.ro אתר עירית סינאיה]
* 
* 

[[ארמון פלש]]

קטגוריה:רומניה: עיירות
קטגוריה:עמק הפרחובה
קטגוריה:אתרי סקי ברומניה
גרגוריו אלגרי

גרגוריו אלגרי (באיטלקית: Gregorio Allegri; 1582 - 7 בפברואר 1652) היה מלחין איטלקי. מלחין בארוקי שנודע בעיקר בזכות תפילת ה"מיזררה" המפורסמת שכתב. גרגוריו אלגרי היה אחיו הבכור של דומניקו אלגרי. שניהם השתייכו לאסכולה הרומאית של ראשית תקופת הבארוק.

== חייו האישיים ==
אלגרי נולד בשנת 1582 בעיר רומא. את הקריירה המוזיקלית שלו החל בגיל תשע כשהיה נער מקהלה בעיר הולדתו, ובהיותו בן ארבע-עשרה עבר להיות זמר טנור בכנסיית סן לואיג'י די פרנצ'זי באותה העיר למשך שמונה שנים. הוא למד אצל ג'ובאני ברנרדינו נאנינו הלחנה, ובמהלך לימודיו הכיר את היצירות של ג'ובאני פלסטרינה והושפע מהן. כשהיה בן 25 עבד כזמר ומלחין בפרמו ובטיבולי מאוחר יותר. לבסוף הגיע לדרגת מאסטרו די קפלה בסנטו ספיריטו ברומא. כשהיה בן 48 הצטרף למקהלה האפיפיורית של אורבן השמיני, וכתב להם גם יצירות (ובהן גם המיזררה המפורסמת).

== יצירתו ==
המיזררה שכתב אלגרי ("חנני אלוהים", תהילים נ"א) בנויה למעשה כמנגינה פשוטה על אקורד אחד שנועדה לשתי מקהלות - מקהלה של חמישה קולות, ומקהלה של ארבעה קולות. המקהלה הראשונה שרה את המנגינה ואילו המקהלה השנייה מוסיפה יסודות אחרים, כגון עלייה לדו הגבוה של הסופרן. יסוד זה מראה את השמיימיות והאלוהיות של היצירה. המיזררה היא אחת היצירות הדתיות החשובות ביותר בעולם הנוצרי: מצד אחד, המיזררה תפסה מקום קבוע וחשוב בטקס של השבוע הקדוש. מצד שני, היו קיימים רק שלושה עותקים של היצירה, וההעתקה נאסרה. וולפגנג אמדאוס מוצרט שמע את היצירה כשביקר ברומא עם אביו, ליאופולד מוצרט, והעתיק את הפרטיטורה המלאה של היצירה מהזיכרון. הוא היה אז בן ארבע עשרה. 

אלגרי פרסם גם מיסות רבות, שגם להן יש מקום משלהן במוזיקה הדתית, וכן סימפוניה בסול מז'ור.

==קישורים חיצוניים==

* [http://www.cpdl.org/wiki/index.php/Gregorio_Allegri מלחניו של אלגרי], תווים וקטעי שמע
* 

קטגוריה:מלחינים מתקופת הבארוק
קטגוריה:האסכולה הרומאית
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
קטגוריה:ילידי 1582
קטגוריה:נפטרים ב-1652
אייפל 65

אייפל 65 (באיטלקית: Eiffel 65) היא להקת יורודאנס איטלקית שהוקמה בטורינו בשנת 1998 על ידי ג'אנפרנקו רנדונה המכונה ג'פרי ג'יי (סולן ובסיסט), מאוריציו לובינה (קלידן וגיטריסט) וגברי פונטה (DJ).

== היסטוריה ==
שלושת חברי הלהקה ניגנו יחד כבר משנת 1992, אבל רק ב-1998 החליטו להקים להקה. השם "אייפל" נבחר באקראי על ידי תוכנת מחשב והמספר 65 צורף לשם בטעות; במקור הוא היה חלק ממספר טלפון.

ב-1999 הוציאה הלהקה את השיר "Blue", שבאמצעות מנגינתו הקליטה, הקולות הממוכנים והפזמון, הפך להיט בינלאומי והגיע למקומות ראשונים במצעדים רבים העולם. האלבום ממנו לקוח השיר, Europop, יצא בסוף אותה שנה והגיע למקום החמישי במצעד הבילבורד האמריקאי. הסינגל השני מאלבום זה, "Move Your Body", הצליח גם הוא וכך ניצלה הלהקה מהתואר המפוקפק "להקה של להיט אחד", חוץ מבארצות הברית וקנדה.

האלבום השני של אייפל 65, !Contact, יצא ב-2001 ונחל הצלחה בינונית מחוץ לאיטליה. ב-2003 יצא האלבום השלישי של אייפל 65 שנשא את שם הלהקה ובו בעיקר שירים באיטלקית.

ביוני 2006 עזבו חברי הקבוצה (ג'פרי ומאוריציו) את חברת ההפקות הקודמת שלהם "BlissCo", ויצאו להקים חברה משלהם (Blue Boys), כאשר הם משנים את שם הלהקה ל-Bloom 06, ויוצאים לדרך חדשה בניסיון ליצור מוזיקה שונה וחדשנית.

במרוצת השנים שירים של אייפל 65 זכו בביצוע מחדש (רמיקס) על ידי זמרים רבים - קים לוקאס, אלפאוויל, לאורה פאוזיני ועוד.

==דיסקוגרפיה==
* 1999 Europop
* 2001 Contact
* 2003 Eiffel 65
* 2006 01 Crash Test (יצא בספטמבר 2006 כאלבום הראשון של Bloom 06)

==קישורים חיצוניים==

* 

* [https://web.archive.org/web/20080827165206/http://www.bloom06.com/ האתר הרשמי של ההרכב החדש Bloom06]

קטגוריה:הרכבי יורו דאנס
קטגוריה:להקות איטלקיות
קטגוריה:להקות שהוקמו בשנת 1998
קטגוריה:להקות יורופופ
קלמנס השישי

סמלו
קלמנט השישי (בלטינית: Clemens VI; 1291 - 6 בדצמבר 1352), אפיפיור מ-7 במאי 1342 עד מותו, הרביעי באפיפיורות אביניון.

==ביוגרפיה==
נולד בשם פְּיֶיר רוזֶ'ה לאב אציל עשיר, בטירה המשפחתית בחבל לימוזֶן שבצרפת. כשהיה בן עשר שנים בלבד נכנס למנזר, ואחר כך למד באוניברסיטה של פריז, קיבל תואר דוקטור לתאולוגיה ושימש שם כפרופסור. ב-1326 נתמנה לאב מנזר פקאמב שבנורמנדיה, ב-1328 לבישוף העיר אראס שבצפון מערב צרפת, וב-1330 לארכיבישוף העיר רואן שבנורמנדיה. ב-1338 נתמנה לקרדינל על ידי קודמו, האפיפיור בנדיקטוס השנים עשר. ב-1342 נבחר לאפיפיור בשם קלמנט השישי.

קלמנט השישי, שהורגל בחיי מותרות, המשיך במפעלו של קודמו, בנדיקטוס השנים עשר, והרחיב את ארמון האפיפירים באביניון. הוא מינה למשרות בחצרו אצילים, כמרים, מוזיקאים, רופאים, מדענים, פילוסופים, חייטים וטבחים, ובהם רבים מקרוביו. הוא העניק כספים לאמנים ולמשוררים והרשה לנשים להיכנס לחצרו. כדי לממן הוצאות אלה הוציא צו שהצדיק את זכותו של האפיפיור למכור "מחילות" (27 בינואר 1343).

כמו קודמיו, היה קלמנט השישי נתון להשפעת מלך צרפת. הוא הלווה למלך צרפת פיליפ השישי חצי מיליון פלורין (מטבעות זהב) כדי לממן את מלחמת מאה השנים נגד אנגליה. בנוסף, יזם משלחת צבאית נגד שודדי ים שפעלו בחסות טורקית במרחב הים התיכון.

מגפת המוות השחור הגיעה לאביניון במחצית הראשונה של שנת 1348, אחרי שהכתה באיטליה. רבים מאנשי אביניון נספו במגפה, אולם קלמנט השישי המשיך להתגורר בעיר, והגן על היהודים מפני אלה שטענו כי היהודים גרמו למגפה. ב-9 ביוני של אותה שנה "קנה" קלמנט השישי את העיר אביניון מג'ובאנה הראשונה, מלכת נאפולי, שפרובאנס הייתה חלק מנחלותיה, אך לא שילם לה פרוטה והסתפק בכך לזכותה מאשמת רצח בעלה. קלמנט השישי סירב לבקשתם של אנשי רומא להחזיר את מקום מושב האפיפיור לעירם, אך הבטיחם לחגוג את שנת היובל ברומא ב-1350.

ב-1351 התערערה בריאותו של קלמנט השישי. הוא נפטר באביניון ב-1352, ובמקומו נבחר לאפיפיור אינוקנטיוס השישי. על פי צוואתו נקבר במנזר שבו למד בימי ילדותו.

==קישורים חיצוניים==

* 

קטגוריה:אפיפיורים צרפתים
קטגוריה:אפיפיורים במאה ה-14
קטגוריה:ילידי 1291
קטגוריה:נפטרים ב-1352
קטגוריה:צרפתים במאה ה-14
קטגוריה:צרפתים במאה ה-13
אטא

אֵטָא (אות גדולה: Η, אות קטנה: η) היא האות השביעית באלפבית היווני.

בספרות יווניות האות שקולה כנגד המספר 8. האות הגדולה התפתחה לאות H הלטינית והאותיות И ו-Н הקיריליות, אך האות הקטנה מזכירה בצורתה N לטינית קטנה (η).

==הגייה==
מקורה של האות אטא באות הפיניקית שממנה התגלגלה גם האות העברית חי"ת. ההגייה הראשונית שלה הייתה כפי הנראה עיצור חוכך סדקי (/h/ :IPA - כמו ה"א). על כל פנים, דיאלקטים יווניים רבים איבדו את הצליל הזה בשלב מוקדם, והאות עברה לשמש כתנועה הדומה לסֶגול בעברית (תנועת E).

ביוונית מודרנית האות נהגית כחיריק ונקראת "אִיטא".

==שימושי האות η==
האות הגדולה Η משמשת בכימיה לציון אנתלפיה.

האות הקטנה η משמשת:
*בתרמודינמיקה לציין את היעילות של מנוע חום קרנו.
*בכימיה לציין את מספר האלקטרונים המשותפים בקשר מתכתי.
*בכימיה אנליטית על מנת לציין את אינדקס חדות הטטרציה.
*בפיזיקת חלקיקים, על מנת לציין מזון מסוג η.
*באסטרונומיה על מנת לציין את הכוכב השביעי בבהירותו במערכת כוכבים. לדוגמה אטא קארינה.
*בדינמיקה של נוזלים - על מנת לציין צמיגות.
*בפיזיקה, לציון נצילות.
*בכלכלה, לציון גמישות.
*בתורת הקבוצות, לציון טיפוס הסדר של קבוצת המספרים הרציונליים.
*בפיזיקה, לציון המטריקה במרחב מינקובסקי.
*בסטטיסטיקה, לציון גודל אפקט ניתוח שונות

==קישורים חיצוניים==

קטגוריה:אותיות ביוונית
קטגוריה:8 (מספר)
אבישי בן צרויה

[[איור משנת 1873: אבישי (במרכז התמונה) מעודד את דוד (בימין) להכות את שאול (בשמאל).]]
אֲבִישַׁי הוא דמות מקראית ממשפחת בני צרויה; בנה של צרויה, אחותו של דוד המלך; ואחיהם של יואב בן צרויה ועשהאל בן צרויה.

== בסיפור המקראי ==
=== קורות חייו ===
אבישי היה אחד מחשובי גיבוריו של דוד, והצטרף אליו ככל הנראה כבר בשלב הראשון של התגבשות תומכיו של דוד, עת נמלט דוד מפני שאול למדבר. לאחר התבססותו של דוד בכיסא המלוכה, השתלב אבישי כמפקד צבאי בכיר של צבאות ישראל תחת פיקודו של אחיו יואב, שר הצבא של דוד.

אבישי, כאחיו יואב, מתואר כלוחם קשוח ואמיץ מחד, אך פזיז ונמהר מאידך. שני צדדים אלה של אישיותו באים לידי ביטוי בתיאור שני אירועים בהם נקשר שמו בספר שמואל א': הפעם הראשונה היא כשמתואר כיצד דוד מבקש לרדת בהיחבא אל מחנה שאול, הרודף אחריו, בגבעת החכילה, וללמד את שאול לקח ללא פגיעה פיזית. אבישי הוא הראשון והיחיד שהתנדב לצאת עם דוד למשימה מסוכנת זו, אך בהתקרבם אל שאול הישן מבקש אבישי להרוג את שאול. דוד מונע זאת ממנו וגוער בו על כוונתו לפגוע במשיח ה'.<ref>.</ref> הפעם השנייה היא בסיפור בריחתם של דוד ותומכיו מירושלים בעת מרד אבשלום, כשבדרך הם חולפים מול שמעי בן גרא כשהוא סוקל ומקלל את המלך – דוד. אל מול הבלגתו של דוד, ביקש אבישי לערוף את ראשו של שמעי במקום, וחזר וביקש זאת לאחר דיכוי המרד וחזרתו של דוד לשלטון.

בספר שמואל ב' מתואר מקרה אחר בו הציל אבישי את חיי דוד,<ref>.</ref> וזכה להרחבה מדרשית על ידי חז"ל במסכת סנהדרין <ref> </ref> על כך שבמלחמתו של דוד המלך עם ישבי בנוב השתמש בשם קדוש כדי להציל את דוד מכיוון ש"אין חבוש מתיר עצמו מבית האסורים".

=== אופי ואישיות ===
הן אבישי הן יואב אחיו מתוארים כנאמנים לדוד עד למרד אדוניה – הצילו את חייו, סייעו לו והגנו עליו בהזדמנויות רבות. עם זאת, אופיים חם המזג הוא העומד ברקע טרוניה חוזרת של דוד: . התגלות נוספת של אופיים חם המזג אירע לאחר שאבנר בן נר, שר צבאם של שאול ולאחר מכן של איש בושת, הרג את אחיהם עשהאל, לאחר שזה רדף אחריו באירוע הקרב על ברכת המים (). יואב, שביקש לנקום את מות אחיו, וכנראה אף להימנע מקירובו של אבנר לחצר דוד באותה התקופה מתוך רצון לשמור על מעמדו כשר הצבא, הרג את אבנר תוך כדי שהוא מעמיד פני ידיד. דוד קונן על מותו של אבנר וזעם על אחייניו באומרו: .

== מקור השם ==
ייתכן כי משמעות שמו היא: אב-ישי, על שם אבי אמו, ישי. אפשרות נוספת היא צירוף המילים "אבי" ו"שי", מילה נרדפת ל"מתנה".

==אילן היוחסין המשפחתי==

==ראו גם==

* עץ משפחה של דמויות מקראיות – מתרח ועד שלמה.

== קישורים חיצוניים ==

* [http://lib.cet.ac.il/pages/item.asp?item=16020 אבישי בן צרויה], באתר הספרייה הווירטואלית של מטח

== הערות שוליים ==

קטגוריה:אישים בספר שמואל
קטגוריה:דוד
קטגוריה:משפחת ישי
קטגוריה:גיבורי דוד
תטא

תטא (אות גדולה: Θ או ϴ, אות קטנה: θ או ϑ) היא האות השמינית באלפבית היווני.

בספרות יווניות האות שקולה כנגד המספר 9. ביוונית עתיקה נהגתה כצליל ת"ו דגושה מנושפת (/tʰ/ :IPA); ביוונית מודרנית נהגית כת"ו רפה בעבר (/θ/ :IPA - כמו Th במילה האנגלית Think). תעתיק האות לכתב לטיני הוא Th. 

==צורות כתיבה==

במקור נכתבה האות כצלב בתוך מעגל: x16px או x16px.

בהמשך, התפתחה האות והפכה לסימון של קו במעגל x16px או נקודה בתוך מעגל x16px.

==משמעויות האות תטא==

על פי פורפיריוס מצור, צלב בתוך מעגל שימש במצרים העתיקה כסימן הנשמה, ונקודה בתוך מעגל כסימן השמש - וכן סמלו של אל השמש רע.

ביוון העתיקה ראו באות קיצור של המילה "תנטוס" (θάνατος) - "מוות", והאות היוותה בעיניהם סימן הגולגולת - המסמלת גם בימינו מוות. היוונים השתמשו באות בהצבעות בעד עונש מוות.

חוקרי הכתב הכנעני העתיק (כתב פיניקי) ראו באות זו 14px (טית) את סמל הגלגל, כחלק מרשימת כלי עבודה: יוד - יתד לחפירה, כף - את חפירה, למד - שוט.

==שימושי האות תטא==

האות הקטנה θ משמשת לסמל:
* בגאומטריה את זווית המישור.
* בסטטיסטיקה את פרמטר ההתפלגות.
*בתורת החשמל את הטמפרטורה ההתחלתית והסופית.
*באסטרונומיה על מנת לציין את הכוכב השמיני בבהירותו במערכת כוכבים.

האות הגדולה Θ משמשת לסמל:
* בפיזיקה את באריון האקזוטי פנטאקווארק.
* ברפואה סוג של גלי מוח.
* במתמטיקה את פונקציית המדרגה.
* במסחר באופציות האות תטא מייצגת את הרגישות של מחיר הנגזר, ביחס לערך הזמן שלו.
* במחשבים מסמנת האות חסם הדוק אסימפטוטית.

==ראו גם==
האות טית בעברית

==קישורים חיצוניים==

==הערות שוליים==

קטגוריה:אותיות ביוונית
קטגוריה:9 (מספר)
דניאל בנלולו

דניאל בנלולו (נולד ב-6 במאי 1958), הוא איש ציבור ישראלי, כיהן כחבר הכנסת מטעם הליכוד, וכחבר מועצת עיריית אשדוד.

==ביוגרפיה==
נולד במרוקו, ובשנת 1969 עלה לישראל. כיהן בעבר כחבר מועצת עיריית אשדוד.

בשנת 2003 נבחר לראשונה לכנסת ה-16 מטעם הליכוד. עם הקמת מפלגת קדימה בשלהי 2005 החליטה סיעת הליכוד למנות את בנלולו ליושב ראש ועדת הכנסת תחת רוני בר-און שפרש מהסיעה ומונה לשר התשתיות הלאומיות. בפועל בנלולו כיהן שלושה וחצי חודשים בתפקיד (פברואר-אפריל 2006).

בבחירות לכנסת ה-17 הוא הוצב במקום ה-16, אך הליכוד זכה רק ב-12 מנדטים והוא לא נבחר לכנסת. בבחירות לכנסת ה-18 הוצב במקום ה-43 ברשימת הליכוד לכנסת, ולא נבחר.

במאי 2012 נבחר למנכ"ל נמל תל אביב, אולם רשות החברות הממשלתיות עצרה את המינוי עקב חוסר עמידה בתנאי הסף לתפקיד.

באוגוסט 2020, הציעה שרת התחבורה והבטיחות בדרכים מירי רגב את מועמדותו ליו"ר רשות שדות התעופה אך הוא נפסל לאור היעדר "כישורים מיוחדים" הנדרשים לאור זיקתו הפוליטית בהתאם לחוק החברות.

בנלולו גרוש ואב לשניים.

==קישורים חיצוניים==

* 

==הערות שוליים==

קטגוריה:חברי הכנסת מטעם הליכוד
קטגוריה:חברי מועצת העיר אשדוד
קטגוריה:עולים בשנות ה-1960
קטגוריה:חברי הכנסת השש עשרה
קטגוריה:יושבי ראש ועדת הכנסת
קטגוריה:ישראלים שנולדו ב-1958
רוני בריזון

אהרן (רוני) בריזון (נולד ב-16 באוקטובר 1944) הוא חבר הכנסת לשעבר מטעם סיעת שינוי בכנסת ה-16.

==ביוגרפיה==
בוגר בית הספר התיכון הדתי צייטלין בתל אביב. בצעירותו יצא בשאלה. שירת בממר"ם ובחיל התותחנים. מילא תפקידי ניהול שונים בתחום המחשוב וטכנולוגיית המידע (CIO של בנק הפועלים, COO של בנק הפועלים ארצות הברית, מנכ"ל חב' כלל מערכות בע"מ).

פעיל בתחומי דת-ומדינה. חבר בעמותת "עם חופשי" ועמותות אחרות לחירויות האזרח. הצטרף למפלגת "שינוי" (1999). בריזון נהג לכתוב טור במקומון התל אביבי "העיר", ולאחר מכן בביטאונה של "שינוי", בשם העט "אינג' קדיד לפר".

בריזון ריכז בכנסת ה-16 את נושאי "דת ומדינה" של הסיעה. אחראי במסגרת התפקיד לכל המתרחש בתחום, מתקציבי המוסדות החרדיים ועד טיפול בתלונות הציבור החילוני. בתחום זה ניתן לציין את נושאי קיצוץ הקצבות לחרדים ולאחרים, ביטול משרד הדתות, ניסוח והנחה על שולחן הכנסת של חוק הנישואין האזרחיים (הקרוי "חוק ברית הזוגיות"), קיצוץ הכספים בתקציבי הישיבות והעמותות החרדיות, השוואת גובה קצבאות הילדים והורדת סכומי הקצבה, חיסול התקצוב הכפול של החינוך היסודי, הדתי והחרדי והתחלת פירוק המועצות הדתיות.

בעבודתו השוטפת בכנסת היה חבר בוועדת הכספים, בוועדת הפנים ואיכות הסביבה, בוועדת הכנסת ובוועדה לענייני עובדים זרים. סגן יו"ר הסיעה בכנסת. עמד בראש ועדת המשנה של ועדת הכספים לרפורמה במינהל הלוואות המדינה, שעסקה בהגדלת הסחירות וייעול הניהול של מילוות המדינה. היה חבר (יחד עם הח"כים אברהם שוחט וחיים אורון) ב"צוות השלושה" שהכין את "חוק פינוי-פיצוי" למפוני רצועת עזה. היה שותף לדיונים בוועדת הכספים בעניין הרפורמה בשוק ההון ובבנקים.

הגיש והשתתף בהגשתן של הצעות חוק במספר נושאים: עונשי מינימום לאשמים באלימות סכינאית, הכרה באתר הכרזת המדינה (המוזיאון הישן בתל אביב) כאתר לאומי מוגן, ועוד. רוב הצעות החוק שהגיש מתרכזות בנושאי דת ומדינה.

בנוסף לכל אלה, טיפל בריזון במקרים של בעיות, אפליה והתנכלויות על רקע של כפיית דת או מניעת חירויות הפרט על ידי גורמים ממשלתיים, ציבוריים או פרטיים.

עקב פיצול סיעת "שינוי" לקראת הבחירות לכנסת השבע עשרה, עזב בריזון יחד עם חברי כנסת נוספים את המפלגה ועבר למפלגת "חץ". מכיוון שמפלגת "חץ" לא עברה את אחוז החסימה, הוא נותר מחוץ לכנסת.

ב-25 במרץ 2007 אישרה הממשלה את מינויו של בריזון לציר כלכלי לאיחוד האירופי בבריסל [http://www.pmo.gov.il/PMO/Templates/Spokesman.aspx?NRMODE=Published&NRNODEGUID=%7b9E1117C0-73B6-4E9D-A463-D0580153FD6E%7d&NRORIGINALURL=%2fPMO%2fGovernment%2fsecritery%2fPress%2fgovmes250307%2ehtm&NRCACHEHINT=Guest#eight].

בריזון התמודד בבחירות לכנסת התשע עשרה במקום העשרים ברשימת התנועה. לקראת הבחירות למועצת העיר תל אביב בשנת 2013 הוצב במקום השני ברשימת תנועת מהפך ירוק בתל אביב-לתת לחיות אך לא נבחר למועצה. ב-2018 שובץ במקום השישי ברשימה זו, ששינתה שמה ל"חי חילונים ירוקים".

בריזון הוא אחיו של הסאטיריקן ב. מיכאל.

==קישורים חיצוניים==
* .

==הערות שוליים==

קטגוריה:חברי הכנסת מטעם שינוי
קטגוריה:יוצאים בשאלה
קטגוריה:בוגרי בית הספר צייטלין
קטגוריה:חברי הכנסת מטעם מפלגת חץ
קטגוריה:פעילי התנועה
קטגוריה:חברי הכנסת השש עשרה
קטגוריה:ישראלים שנולדו ב-1944
ויקטור בריילובסקי

ויקטור בריילובסקי (נולד ב-27 בדצמבר 1935) הוא פרופסור בדימוס למדעי המחשב, היה אסיר ציון ופוליטיקאי ישראלי. בריילובסקי היה חבר הכנסת בכנסות ה-15 וה-16 מטעם תנועת שינוי.

== קורות חיים ==
בריילובסקי נולד בשנת 1935 במוסקבה, ברית המועצות. במשך 15 שנה נאבק למען זכות העלייה של יהודי ברית המועצות. הוא פוטר מעבודתו וארגן סמינר ליהודים-מדענים מסורבי עליה. לאחר מעצרו סמינר זה התקיים בדירתו של יעקב אלפרט. הוא נשפט לארבע שנים מאסר. לאחר שחרורו עלה לישראל בשנת 1987.

בשנת 1999 הוצב במקום השישי ברשימת שינוי בבחירות לכנסת החמש עשרה, ונבחר מטעמה בכנסת. שינוי ישבה באופוזיציה ובריילובסקי היה חבר בוועדת המדע והטכנולוגיה וועדת העלייה, הקליטה והתפוצות.

בבחירות לכנסת השש עשרה הוצב שנית במקום השישי. בבחירות אלו זכתה שינוי ב-15 מנדטים, הצטרפה לממשלה ובריילובסקי נבחר לכהן מטעמה כסגן שר הפנים. ב-29 בנובמבר 2004 מונה בריילובסקי כשר המדע והטכנולוגיה בממשלת שרון, כשהוא מחליף את אילן שלגי שמונה לשר לאיכות הסביבה במינוי קבוע. כעבור חמישה ימים בלבד, ב-4 בדצמבר, פוטר בריילובסקי מפני שהצביע, יחד עם סיעתו, נגד תקציב המדינה, ובכך היה השר שכהונתו הייתה הקצרה ביותר בממשלות ישראל. עם חזרתו לאופוזיציה השתלב כחבר בוועדת המדע, ועדת העלייה והוועדה לענייני ביקורת המדינה.

עם הפילוג בשינוי סמוך לבחירות לכנסת השבע עשרה עזב בריילובסקי את המפלגה והצטרף לחץ, הוצב במקום החמישי ברשימה, אך המפלגה לא עברה את אחוז החסימה ונשארה מחוץ לכנסת.

בריילובסקי נשוי ואב לשניים. פרופסור חבר (בדימוס) למדעי המחשב באוניברסיטת תל אביב.

==קישורים חיצוניים==

* [http://www.math.tau.ac.il/~brail/ עמוד הבית באוניברסיטת תל אביב]
* 
* 
* 


קטגוריה:אסירי ציון בברית המועצות
קטגוריה:חברי הכנסת מטעם מפלגת חץ
קטגוריה:חברי הכנסת מטעם שינוי
קטגוריה:סגל אוניברסיטת תל אביב: מתמטיקה ומדעי המחשב
קטגוריה:עולים בשנות ה-1980
קטגוריה:חברי הכנסת החמש עשרה
קטגוריה:חברי הכנסת: אנשי מחקר ואקדמיה
קטגוריה:שרי החדשנות, המדע והטכנולוגיה
קטגוריה:חברי הכנסת השש עשרה
קטגוריה:ישראלים ילידי ברית המועצות
קטגוריה:מדענים חברי הכנסת
קטגוריה:ישראלים שנולדו ב-1935
פרנץ קסאפר זיסמאייר

פרנץ קסאפר זיסמאייר (בגרמנית: Franz Xaver Süßmayr או, לעיתים, Süßmayer, 1766 - 17 בספטמבר 1803) היה מלחין אוסטרי הידוע בעיקר כמי שהשלים את הרקוויאם של מוצרט.

==חייו==
זיסמאייר נולד בשוואננשטאט שבאוסטריה, והתחנך בבית־ספר מנזרי בקרמסמונסטר, שם שימש גם מנצח על מקהלת הכנסייה הבנדיקטינית (1779–1787). ב-1788 עבר לווינה והחל משמש מורה למוזיקה. זיסמאייר התיידד עם מוצרט בשנת חייו האחרונה (1790/91) ולעיתים שיתף עמו פעולה, בעיקר כמעתיק תווים ובהשלמת רצ'יטטיבים באופרה "חסדו של טיטוס". בשנים 94–1792 היה זיסמאייר נגן הצ'מבלו (הרפסיכורד) והמנהל המוזיקלי בפועל של התיאטרון הלאומי של וינה, ומשנת 1794 עד מותו שימש מנהל מוזיקלי (קפלמייסטר) של התיאטרון.

זיסמאייר זכה בתחילת דרכו להצלחה מסוימת עם יצירותיו, ובמיוחד הזינגשפיל שכתב ללבריתים של עמנואל שיקאנדר. בשנות התשעים המאוחרות של המאה ה-18 כבר השתנתה האופנה המוזיקלית בווינה, כוכבו של זיסמאייר דעך, והוא נחשב בעיני הווינאים מלחין מן המעלה השנייה, החייב את תהילתו לקשר שלו עם מוצרט.

מכתב ידו של זיסמאייר מתבהר כי הוא השלים כמה קטעים ברקוויאם של מוצרט אחרי מותו של מוצרט, אך עד היום לא הובהר באיזו מידה דבק זיסמאייר בטיוטות שהניח אחריו המלחין. זיסמאייר השלים את מלאכת הכתיבה בתוך זמן לא רב ממותו של מוצרט, כנראה כדי לסייע בידה של אלמנתו של מוצרט, קונסטנצה, שמצבה הכספי היה דחוק. כיום נהוג להשמיע את הרקוויאם בעיקר בגרסה אותה השלים זיסמאייר, אף כי קיימות מספר גרסאות השלמה אחרות.

זיסמאייר נפטר בשנת 1803 כתוצאה ממחלת השחפת.

==קישורים חיצוניים==

* 

==הערות שוליים==

קטגוריה:מלחינים אוסטרים
קטגוריה:אוסטרים שנפטרו משחפת
קטגוריה:ילידי 1766
קטגוריה:נפטרים ב-1803
אראלה גולן

אראלה גולן (נולדה ב-11 באוקטובר 1945) היא חברת הכנסת לשעבר מטעם סיעת שינוי וסיעת "חץ".

==ביוגרפיה==
אראלה גולן נולדה בישראל בשנת 1945. בהשכלתה היא בעלת תואר שני בביולוגיה, תואר ראשון בתיאטרון (תפאורת במה ותאורה), מוסמכת באדריכלות ובוגרת לימודי תעודה בלימודי שימור המורשת הבנויה.

כאדריכלית, עצמאית וכן שותפה בעבר בחברת בנייה, השתתפה בהקמתם של פרויקטים ציבוריים. משנת 1982 ועד היום חברת "איקומוס ישראל" – International council of Monuments and Sites וחברה בעמותת "מרכז לעירוניות מתחדשת".

בשנות ה-80 נמנתה על ראשוני הפעילים במפלגת שינוי, מטעמה התמודדה לכנסת ה-16 בשנת 2003. המקום ה-16 ברשימת המפלגה הותיר אותה מחוץ לכנסת, עד לפטירתה של יהודית נאות בדצמבר 2004.

במהלך כהונתה פעלה בקביעת מדיניות וייצוג אינטרס הציבור בנושאי בריאות ומדע, מדיניות פנים, בינוי, סביבה ושימור. כיהנה כחברה בוועדת העבודה הרווחה והבריאות, בוועדת הפנים ואיכות הסביבה, בוועדה לקידום מעמד האישה, בוועדה למאבק בנגע הסמים, בוועדת המדע והטכנולוגיה ובוועדת החינוך התרבות והספורט.

בתחום הבריאות והמדע פעלה לקידום תחום השתלת איברים, קידום תרומת מח עצם בישראל, קידום תרומת ביציות בישראל לפריון ולמחקר, פטור ממע"מ לתרופות מצילות חיים. 

עם התפלגות המפלגה לקראת הבחירות לכנסת השבע עשרה. התמודדה גולן בפריימריס של מפלגת "שינוי" לקביעת הרשימה לכנסת ה-17 ונבחרה למקום החמישי והייתה לאישה הבכירה במפלגה. גולן, שנחשבה למקורבת לחבר הכנסת אברהם פורז הייתה חברת הכנסת היחידה מבין אנשיו שלא פרשה באותו לילה בו הפסיד את המקום השני לעורך הדין רון לוינטל. כעבור שבוע ימים, פרשה לסיעת חץ ושובצה במקום השביעי ברשימה. רשימת "חץ" לא עברה את אחוז החסימה וגולן לא נבחרה לכנסת.

עד תחילת שנת 2008, הייתה חברה וסגנית יושבת ראש תנועת דרך אחרת של מלי פולישוק-בלוך, אשר היה בכוונתה לרוץ לכנסת בבחירות לכנסת השמונה עשרה, אך לבסוף לא נרשמה בוועדת הבחירות. באותה שנה עזבה את "דרך אחרת" והצטרפה למפלגת ישראל חזקה של חבר הכנסת לשעבר אפרים סנה. בבחירות המקדימות שנערכו במפלגה הוצבה גולן במקום החמישי ברשימת המפלגה לכנסת. גם מפלגה זאת לא עברה את אחוז החסימה.

גולן התמודדה בבחירות לכנסת התשע עשרה במקום ה-28 ברשימת התנועה.

==קישורים חיצוניים==

* 

==הערות שוליים==

קטגוריה:חברי הכנסת מטעם מפלגת חץ
קטגוריה:חברות הכנסת מטעם שינוי
קטגוריה:חברי הכנסת מטעם שינוי
קטגוריה:פעילות התנועה
קטגוריה:חברות הכנסת השש עשרה
קטגוריה:חברי הכנסת השש עשרה
קטגוריה:אדריכליות ישראליות
קטגוריה:אדריכלים ישראלים
קטגוריה:ישראליות שנולדו ב-1945
קטגוריה:ישראלים שנולדו ב-1945
נסים דהן

נסים דהן (נולד בתשי"ד, 7 במאי 1954) הוא איש ציבור חרדי-ספרדי, לשעבר חבר הכנסת מטעם מפלגת ש"ס, כיהן כשר הבריאות, סגן שר האוצר וסגן יושב-ראש הכנסת. בשנים 2007–2014 כיהן כיו"ר הוועדה הקרואה במועצה המקומית קציר-חריש.

==ביוגרפיה==
נולד במרוקו בשנת 1954, ועלה ארצה בשנת 1955. למד בישיבה גבוהה ושירת בצה"ל שירות מקוצר, בזיהוי חללים. הוא מקורבו של הרב שמעון בעדני, חבר מועצת החכמים.

כיהן כסגן שר האוצר בממשלת ברק (מ-5 באוגוסט 1999 עד פרישת ש"ס מהקואליציה ב-11 ביולי 2000), ולאחר מכן כשר הבריאות בממשלתו הראשונה של אריאל שרון (2001–2003).

בכנסת ה-16 כיהן כסגן יושב ראש הכנסת, ואף נבחר על ידי יושב ראש הכנסת, ראובן ריבלין, לנהל את ישיבות הפגרה עד הבחירות לכנסת ה-17, בשל בחירת ריבלין ליו"ר מטה הבחירות של הליכוד.

לאחר סיום כהונתו כשר הבריאות המשיך להיות פעיל בנושא הבריאות בכנסת והגיש מספר הצעות חוק בתחום זה. הצטרף לעתירה לבג"ץ שהגישה ההסתדרות הרפואית בישראל כנגד משרד הבריאות בעניין אי יישום דו"ח ועדת אמוראי על הרפואה הציבורית ומעמד הרופא בה. לקראת הבחירות לכנסת ה-17 הודיע על פרישתו מהחיים הפוליטיים.

ב-29 באוקטובר 2007 מונה לכהן כיו"ר הוועדה הממונה של קציר-חריש על ידי שר הפנים מאיר שטרית. בשנת 2012, פורקה המועצה ודהן המשיך לכהן עד שנת 2014 כראש מועצת חריש בלבד. בשנים 2014–2016 כיהן כרב בית הכנסת "חורש רמות" לעדת הפרסים בירושלים.

== חיים אישיים ==
נשוי ואב לתשעה ילדים. הוא בעל חגורה שחורה בקראטה ובעל רישיון טיס ורישיון צלילה.

== קישורים חיצוניים ==
* 

קטגוריה:חברי הכנסת מטעם ש"ס
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:רבנים חברי הכנסת
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ראשי ועדות קרואות
קטגוריה:שרי ממשלת ישראל העשרים ותשע
קטגוריה:סגני יושב ראש הכנסת בכנסת השש עשרה
קטגוריה:ישראלים שנולדו ב-1954
ז'אן-מישל סב

ז'אן-מישל סב (בצרפתית: Jean-Michel Saive, נולד ב-17 בנובמבר 1969) הוא שחקן טניס שולחן בלגי וולוני.

==ביוגרפיה==
נולד בלייז', בלגיה, למשפחה של שחקני טניס שולחן. הוריו היו שחקנים מצטיינים וגם אחיו הצעיר, פיליפ סייב, שחקן טניס שולחן. כבר בשנת 1985 הוא העפיל לנבחרת בלגיה.

לפי הדירוג הרשמי סב הוא מספר אחד בבלגיה, מספר 4 באירופה ומספר 10 בעולם.

== הישגים ==
* 1993: אליפות העולם, מקום שני.
* 1994: גביע המאסטרס האירופי, מקום ראשון.
* 1994: גביע העולם, מקום שני.
* 1994: טופ 12 אירופה, מקום ראשון.
* 1994: מקום ראשון באירופה.
* 1995: מקום ראשון בעולם.
* 1996: טופ 12 אירופה, מקום שני.
* 1997: אליפות אנגליה הפתוחה, מקום ראשון.

השתתף בשבע אולימפיאדות, בין 1988 ל-2012.

סב זכה ב-130 מדליות, 51 זהב, 38 כסף ו-41 ארד בטורנירי טניס שולחן.

==קישורים חיצוניים==

* 

קטגוריה:שחקני טניס שולחן
קטגוריה:ספורטאים בלגים
קטגוריה:נושאי דגל בלגיה באולימפיאדה
קטגוריה:בלגים שנולדו ב-1969
טימו בול

טימו בול (גרמנית: Timo Boll; נולד ב-8 במרץ 1982) הוא שחקן טניס שולחן גרמני המשחק ביד שמאל. אחד התקוות הארופאיות הגדולות בשנים האחרונות נגד המעצמות האסיאתיות (שבראשן סין). סגנון משחקו הוא מהיר מאוד, התקפה משני צידי השולחן, משחק קרוב לשולחן ותנועות זריזות וקצרות.

בשנת 2003 דורג במקום הראשון בעולם. ב-1 בינואר 2006 דורג במקום השני בעולם. בשנים 2002 ו-2005 זכה בגביע העולם בטניס שולחן. בול הוא שחקן נבחרת גרמניה וזכה בשנת 2006 עם קבוצתו הגרמנית באליפות אירופה לקבוצות. הוא אלוף אירופה לשנת 2007 לאחר שניצח בגמר את ולדימיר סמסונוב 1–4. בינואר 2011 דורג במקום ראשון בעולם. כבר מגיל צעיר בול היה ידוע בתור שחקן גדול, בגיל 13 כבר השתתף בתחרות בינלאומית. אביו של בול היה מאמן טניס שולחן (מה שכנראה נתן לו מוטיבציה לשחק).זכה באליפות קטאר הפתוחה לאחר שגבר 4:3 על מה לין בגמר.
ב-11 במרס 2014, התייצב בול לקרב טניס שולחן מול רובוט של חברת Kuka robotics . המשחק החגיגי נערך לכבוד פתיחה של מפעל רובוטים של חברת קוקה בשנגחאי. באותו אירוע הפסיד הרובוט של חברת קוקה בתוצאה 9–11. על פי היצרנית הגרמנית קוקה, הרובוט המכונה Agilus, הוא המהיר בעולם.

==קישורים חיצוניים==

==הערות שוליים==

קטגוריה:מדליסטים אולימפיים גרמנים
קטגוריה:שחקני טניס שולחן גרמנים
קטגוריה:שחקני טניס שולחן באולימפיאדת טוקיו (2020)
קטגוריה:משתתפים גרמנים באולימפיאדת טוקיו (2020)
קטגוריה:נושאי דגל גרמניה באולימפיאדה
קטגוריה:גרמנים שנולדו ב-1981
קלפטומניה

קְלֶפְּטוֹמַנְיָה היא הפרעה נפשית המתאפיינת בגנבה אובססיבית של חפצים שונים, גם חפצים שאין שום תועלת לחולה בגנבתם.

== תיאור ==
מקור המונח ביוונית (κλέπτω (קְלֶפְּטוֹ) – אני גונב) ופירושו "שיגעון הגנבה". ההפרעה מאופיינת בחוסר יכולת נשנה להתנגד לדחף לגנוב. גנבת החפצים לא נעשית לשימושו האישי של הקלפטומן או למטרות רווח כלכלי, ולאחר הגנבה החולה אוגר או מוסר אותם.

פעולת הגנבה תתבצע בדרך כלל ללא שותפים. ישנם קלפטומנים הגונבים תמיד את אותו החפץ, בעוד אחרים לא שמים לב לחפץ הנגנב.

לפני המעשה מלווים את הגונב תחושות חרדה, מתח ואי נוחות המתעצמים ככל שהקלפטומן מנסה להתנגד להן, ולאחריה יחוש תחושת הקלה וסיפוק.

אף על פי שהפעולה נתפסת בעיניו כבלתי הגיונית ושגויה ועל אף שבין גנבה לגנבה יחוש עגמת נפש, בושה ורגשי אשמה, אין בכוחן של תחושות אלו למנוע את הישנות המקרה, וסביר להניח שגנבות תתבצענה עוד פעמים רבות.

== אבחון ==
בתחילת המאה התשע עשרה, בשנת 1816 תוארה לראשונה תופעה זו בספרות הרפואית, ובשנת 1987 הוכרה באופן רשמי כהפרעה נפשית במהדורה השלישית של הספר DSM.

במהדורתו הרביעית הופיעו גם מדדים ברורים לאבחון ההפרעה:

מהתנאים הללו מתחדד גם ההבדל בין גנבה פתולוגית לגנבה רגילה: בעוד גנבה רגילה נעשית במתכוון ולמטרות רווח, הרי שגנבה פתולוגית נעשית מתוך דחף לשם המעשה עצמו ולהקלה הנפשית המתלווה אליו.

הקלפטומניה היא תופעה נדירה יחסית ושכיחותה באוכלוסייה היא כ-0.6%. ההפרעה תוקפת בני אדם בגילאים שונים, בדרך כלל מגיל ההתבגרות ועד לשנות החמישים ו-81% מהמאובחנים הן נשים.

קיים קושי רב באבחון, כיוון שלקלפטומניה מתלוות לא פעם הפרעות נוספות, כגון דיכאון, וכן משום שהמטופל מתבייש לספר על מעשיו. הגורמים המלאים להפרעה לא ידועים אך הם משלבים, ככל הנראה, גורמים פסיכולוגיים וביולוגיים. בהתאמה קיימות שיטות טיפול פסיכולוגיות ותרופתיות וכיום מקובל לשלב ביניהן.

==קישורים חיצוניים==

* 
* 
* 
* 

קטגוריה:הפרעות של הרגלים ושל דחפים
גואה טראנס

גואה טראנס (באנגלית: Goa Trance) הוא ז'אנר מוזיקלי שהתפתח בסוף שנות ה-80 ותחילת שנות ה-90 במדינת גואה שבדרום הודו, במקביל למוזיקת הטראנס שהתפתחה באירופה בסוף שנות השמונים ותחילת שנות התשעים.

לגואה טראנס קשר הדוק עם טראנס פסיכדלי, ויש המחשיבים את שניהם כאותו ז'אנר, אך המתנגדים טוענים שטראנס פסיכדלי הוא בעל צליל "מתכתי" יותר, בעוד לגואה טראנס יש צליל יותר "גולמי". בארצות רבות נמצאים הגואה-טראנס והטראנס הפסיכדלי ב"מחתרת", ונחשבים לפחות מסחריים מצורות אחרות של טראנס.

לגואה טראנס ישנו גם תת-סגנון בשם "אסיד טראנס": זהו סגנון ישן יותר, בעל מבנה מלודי קצר ופשוט יותר. הוא מתאפיין במקצבים ברוטאליים ומלודיות "אפלות" יותר.
היווצרותו של סגנון הגואה-טראנס קשורה קשר הדוק לאסיד, הלא הוא שמו המוכר יותר של סם ה-LSD, שהשפעותיו כחומר משנה תודעה (סם פסיכדלי) הובילו להיווצרותן של רבות מהיצירות המפורסמות ביותר בז'אנר.

ז’אנר נוסף שהתפתח בעקבות הגואה טראנס הוא ז’אנר הניצחונות, שמאופיין במלודיות הבולטות שלו.

דוגמאות לאומנים מתחום הגואה טראנס:
* New Born - ישראל
* Astral Projection - ישראל
* The Muses Rapt - ספרד
* Tsuyoshi Suzuki - יפן
* פילטריה Filteria - שוודיה
* Parvatix - ישראל
* goa wheels - ישראל
* shibush- ישראל

==קישורים חיצוניים==

*[http://www.mesibatube.com/category/טראנס/ הסברים על תתי ז'אנרים של טראנס וההבדלים ביניהם], באתר mesibatube

קטגוריה:מוזיקה
קטגוריה:סגנונות מוזיקליים
קטגוריה:מוזיקה אלקטרונית
ועדת מצפון

ועדת מצפון (או בשמה הרשמי: הוועדה המייעצת לשר הביטחון בענייני פטור משירות) היא ועדה הפועלת כחלק מצה"ל ולה הסמכות לתת פטור מגיוס חובה לצה"ל מטעמי פציפיזם. הוועדה מורכבת מנציגי צה"ל ומחבר בודד שהוא אזרח.

בעת הצורך, מתכנסת הוועדה על מנת לענות לפניות מועמדים לשרות צבאי המבקשים פטור מגיוס חובה מטעמים פציפיסטיים. הוועדה רשאית לדחות עתירות עוד בטרם הדיון ואינה דנה בסרבני גיוס שלא מטעמים פציפיסטיים. לעיתים, מפנה הוועדה את העותרים לריאיון אישי מיוחד כתנאי מקדים לדיון בעניינם.

על פי דובר צה"ל, הגיעו בשנים 2005–2007 לוועדה 125 פונים. 42 מתוכם קיבלו פטור מטעמי מצפון ו-16 מטעמים אחרים.

==ועדת המצפון לבנות==
ועדת המצפון לבנות מתכנסת לעיתים תכופות. מדי שנה כ־100–400 בנות מקבלות פטור בוועדת המצפון. בעבר היה קל מאוד לקבל פטור בוועדת המצפון, גם למי שאינה פציפיסטית. בשנים האחרונות, בעקבות מגמה של השוואת התנאים של ועדת המצפון לבנות לוועדת המצפון של הבנים, התנאים לקבלת פטור בוועדת המצפון לבנות הוקשחו – על ידי ועדות מקדימות והקטנת מספר הפטורים הניתנים על ידי הוועדה. היו מקרים שבנות סירבו לשרת ולאחר מכן נדונו למאסר, לאחר שבקשתן נדחתה בטענה ששלחו את המכתב מאוחר מדי, או שטענותיהן לא שכנעו את הוועדה.

==ועדת המצפון לבנים==
ועדת המצפון לבנים קיימת כעשר שנים. הוועדה מתכנסת 2-3 פעמים בשנה - זאת משום שיש מעט בנים הזוכים לעמוד בפניה - בדרך כלל 5-15 בשנה. הסיבה למספר הנמוך של בנים הזוכים לעמוד בפני הוועדה היא מכיוון שהם מוגדרים על ידי הצבא "סרבנים סלקטיביים" או "סרבנים פוליטיים". כמו כן, עד השנים האחרונות, הוועדה כמעט ולא שחררה בנים על סעיף מצפוני, גם אם היו פציפיסטים "טהורים". בשנים האחרונות חל שינוי, וחלק מהבנים הפציפיסטים שפנו לוועדה שוחררו בוועדה הראשונה או השנייה. הסיבה לכך היא מודעות הולכת וגדולה לדרישות המחמירות של הצבא בוועדת המצפון של הבנים, ומצד שני מגמה של הצבא לנסות לא לעורר הד תקשורתי סביב עניין הסרבנות, כפי שקרה עם יוני בן ארצי או עם חמשת הסרבנים שישבו שנתיים בכלא, שנה בבית סוהר צבאי ושנה בבית סוהר אזרחי לאחר הכרעת בית הדין הצבאי.

==ביקורת==

ישנם מתנגדים רבים לשחרור משירות על ידי קבלת פטור מוועדת המצפון, משני צידי המפה הפוליטית. ישנה ביקורת בתוך השמאל הרדיקלי, בעיקר בקרב אנרכיסטים, שהשתחררות בוועדת המצפון או לחלופין ישיבה בכלא, הטוענים מצד אחד כי מדובר בבזבוז זמן, ומצד שני כי מדובר בשותפות וקבלה של מערכת הכללים של השלטון והמדינה, להם במובנים רבים הסרבן מתנגד. לדעתם, דווקא "סירוב אפור" כלומר, קבלת תעודת פטור על בסיס בעיות משפחתיות ונפשיות פיקטיביות, היא יותר חשובה והיא תנועת המחאה האמיתית. אותה ביקורת, אודות הסתירה הפנימית משתמשים בה פעמים רבות דווקא מהימין, (בציניות) בטענה ש"מה ההבדל בין גיוס לצבא ובין תשלום מיסים?". הפציפיסטים טוענים שהצבא ביסודו הוא גוף אלים הפועל "ליישב סכסוכים" באמצעות אלימות. רבים, מימין ומשמאל, טוענים כי סירוב פירושו בגידה, אנוכיות, ושותפות עם האויב.

==ראו גם==
* סרבנות
== הערות שוליים ==

קטגוריה:התנגדות לגיוס חובה לצה"ל